Johan Jørgen Krohn (offiser)

Johan Jørgen Krohn (født 6. eller 14. desember 1766 i Innvik prestegjeld, Nordfjord,  død 5. april 1834 i Norderhov) var en norsk offiser, vegmester, godseier og forretningsmann. Krohn var sønn av Ludolf Krohn (1741–1795) og Mette Kristine Reutser (1739–1767). Navnet hadde han etter bestefaren Johan Jürgen som innvandret fra Altona i Holstein (Altona er senere del av Hamburg) til Bergen i 1726. Altona var i likhet med Norge på den tiden under den danske kongen.
Krohn var født i Nordfjord der faren var kapellan i Stryn i Innvik prestegjeld (som tilsvarer omtrent Stryn kommune).Lampe, Johan Fredrik (1895): Bergens Stifts Biskoper og Præster efter Reformationen: Biografiske Efterretninger. Kristiania: Cammermeyers Boghandel. Han var far til Peder Anker Krohn. Krohn var farfar til general Einar Wilhelm Anton Martin Krohn (1848–1922).
Embetsmannen og forretningsmannen Ole Gjerdrum var gift med Krohns datter Mette Alette Krohn (1793–1867). Datteren Ludolfine Frederikke Krohn (1807–1835) var gift med lege og stortingsmann David Christopher Weidemann. Datteren Anne Elisabeth Anker Krohn (1809–1896) var gift med Gabriel Fougner.Holst, R. Sommerfelt (1931): Slekten Krohn fra Kronborg og Ringerike. Oslo: Morten Johansens Boktrykkeri. Nevøen med samme navn vokste for det meste opp hos Krohn på Ringerike, nevøen av samme navn var en kjent boktrykker og avisgründer.Røste, Oddvar (1995): En varde i distriktet: Ringerikes blad 150 år. Hønefoss: Ringerikes blad. 

Som veisjef for hele Østlandet ga Peder Anker i 1792 den unge løytnant Krohn i oppdrag å lede arbeidet med den østfjellske delen av den nye kongeveien mellom Christiania og Bergen.Frydenlund, Bård (2009): Stormannen Peder Anker. En biografi. Oslo: Aschehoug. Anleggsarbeidet gikk over et stort område fra Randsfjorden, via Etnedal, over åsen til Fagernes, langs Vangsmjøsa og helt til stiftsgrensa på Filefjell.Hvattum, Harald (1993): På gamle vegar i Valdres. Vegbygging, vegvedlikehald og vegstyring i Valdres fram til slutten av 1800-talet. Fagernes: Valdres forlag og Valdres folkemuseum. Arbeidet på vestsiden ble ledet av Wilhelm Jürgensen, også han offiser. Dette var den første kjørbare veien over fjellet mellom Østlandet og Vestlandet, dagens stamvei mellom Oslo og Bergen, E16, følger i stor grad samme trasé mellom Fagernes og Lærdal. På det meste hadde Krohn 25 soldater og over 100 utkommanderte bønder i arbeid.
Peder Anker rekrutterte Johan Jørgen Krohn til stillingen som bestyrer («oberfullmektig») for tømmerforretningen og de store skogene på Ringerike, Hadeland og i Valdres. På det meste hadde Anker 0,5 million dekar skog i disse områdene. Krohn organiserte også en del av arbeidet med bygging av kjerraten i Åsa (konstruert av den svenske ingeniøren Samuel Bagge). Da Anker var norsk statsminister i Stockholm tok svigersønnen Herman Wedel Jarlsberg over ledelsen av Anker-godset. Samarbeidet med den nye sjefen på Bogstad var visstnok ikke av det beste.Holst, R. Sommerfelt (1931): Slekten Krohn fra Kronborg og Ringerike. Oslo: Morten Johansens Boktrykkeri.Frydenlund, Bård (2009): Stormannen Peder Anker. En biografi. Oslo: Aschehoug, s. 117.

Krohn kjøpte flere gårdsbruk i Land ved Randsfjorden og slo disse sammen til ett bruk, «Kronborg».Holst, R. Sommerfelt (1931): Slekten Krohn fra Kronborg og Ringerike. Oslo: Morten Johansens Boktrykkeri. Krohn overtok skogeiendommen Landåsen av Jess Anker og solgte skogen videre til Peder Anker.

 Etterkommere 

 Johan Jørgen Krohn, etterkommere fra to ekteskap
 Mette Alette Christine (1793-1867), gift med Ole Gjerdrum (1785-1858)
 Otto Gjerdrum, forretningsmann og jurist
 Jørgen Gjerdrum (1819-1875), leder av Christiania almindelige Brand-Forsikringsselskab og stifter av livsforsikringsselskapet Idun
 Carl Ferdinand Gjerdrum (1821–1902), embetsmann, adm.dir. i forsikringsselskapet Norden. Gift i 1850 med Clara Vogt (1828-1911), datter av statsråd Jørgen Herman Vogt (1784-1862) og 2. hustru Hedvig Lovisa komtesse Frölich (1787-1880).
 Bolette Marie Gjerdrum (1823-1893), gift med Enevold Munch Falsen, sorenskriver, sønn av Christian Magnus Falsen
 Peder Anker Krohn (1794-1857), fogd og politiker
 Jørgine Marie Krohn (1800-1889), gift med Søren Christian Sommerfelt, de bodde først i Saltdal der han var sognprest
 Anne Sofie Sommerfelt (1824-1898), gift med grosserer Adam Severin Hiorth 
 Ludolfine Frederikke Krohn (1807–1835) gift med lege og stortingsmann David Christopher Weidemann
 Anne Elisabeth Anker Krohn (1809–1896) gift med Gabriel Fougner
 Peter Friedrich Krohn (1811-1856)
 Einar Wilhelm Anton Martin Krohn (1848–1922), general
 Lars Andreas Krohn (1813-1895), utgiver av Vestlandske Tidende, veimester i Arendal

 Se også 

 Krohn - norsk slektsnavn

 Referanser 

Kategori:Norske offiserer
Kategori:Norges veihistorie